టూపాక్ షకుర్
టూపాక్ అమరు షకుర్ న్యూయార్క్ నగరంలోని మన్హట్టన్ యొక్క ఈస్ట్ హార్లెం విభాగంలో జన్మించాడు. ఇతనికి టుపాక్ అమరు II పేరు మీద ఆ పేరు పెట్టబడింది, ఇతను స్పెయిన్ కి వ్యతిరేకంగా తలెత్తుతున్న దేశవాళీ ఉద్యమానికి నాయకత్వం వహించి దాని మూలంగానే ఉరి తీయబడిన ఒక పెరువియన్ విప్లవకారుడు.
మేర్లపాక గాంధీ
ఇతను చిత్తూరు జిల్లా, రేణిగుంట మండలం, వెదుళ్ళచెరువు గ్రామంలో జన్మించాడు. తర్వాత వీరి కుటుంబం రేణిగుంటకు మారింది. తండ్రి మేర్లపాక మురళి ప్రముఖ రచయిత మరియు విలేఖరి. ఈనాడు, ఆంధ్రజ్యోతి వార్తాపత్రికల్లో పనిచేశాడు. ఆయన రాసిన 24 నవలలు స్వాతి వారపత్రికలో ప్రచురించబడ్డాయి. ఈయనకు చే గువేరా అంటే అభిమానం ఉండటంతో కుమారుడికి అదే పేరు పెట్టాడు, కానీ ఊర్లోని వాళ్ళకి ఆ పేరు పలకడం చేతకాకపోవడంతో అతని ఐదో యేట గాంధీ అని పేరు మార్చాడు. నాలుగో తరగతి దాకా వెదుళ్ళ చెరువులో చదివాడు. తర్వాత రేణిగుంటలో కొన్ని సంవత్సరాలు చదివాడు. పదో తరగతి దాకా తిరుపతిలో చదివాడు. ఇంటర్మీడియట్ లో బై. పి. సి చదివి తర్వాత ఆళ్ళగడ్డలో బయోటెక్నాలజీలో ఇంజనీరింగ్ చదివాడు. ఇతనితో పాటు తల్లి కూడా అక్కడే వార్డెనుగా పనిచేసింది.